**ТЕМА 3**

**ЗНАЧЕНИЕ НА ВИДЕОНАБЛЮДЕНИЕТО И ДРУГИ ТЕХНИЧЕСКИ СРЕДСТВА ПРИ ОПАЗВАНЕ НА ОБЩЕСТВЕНИЯ РЕД, ОХРАНА НА ОБЩИНСКОТО ИМУЩЕСТВО. ВЪЗМОЖНОСТИ ЗА ФИНАНСИРАНЕ**

*Издание на Националното сдружение на общините в Република България, създадено по проект „Повишаване на знанията, уменията и квалификацията на общинските служители“, по Административен Договор № BG05SFOP001-2.015-0001-C01 за предоставяне на безвъзмездна финансова помощ по Оперативна програма „Добро управление“, съфинансирана от Европейския съюз чрез Европейския социален фонд.*

[*www.eufunds.bg*](http://www.eufunds.bg/)

**СЪДЪРЖАНИЕ**

Нормативна уредба и изисквания за изграждане и използване на системи за видеонаблюдение.

Осигуряване правата на човека при експлоатация на системи за видеонаблюдение.

Възможности за финансиране изграждането на система за видеонаблюдение.

**Въведение**

**Времетраене и педагогически форми:**

* Лекции- 170 мин. /Казус – 60 мин. /Упражнение – 40 мин. / Дискусия – 90 мин. / Запознаване с материали за самоподготовка – 600 мин.

**Цел:**

* Придобиване и актуализиране на знания за нормативната уредба, уреждаща изграждането и експлоатацията на системи за видеонаблюдение и други технически средства.
* Придобиване и актуализиране на знания за законосъобразно експлоатиране на видеонаблюдение, с оглед защита правата на човека.
* Придобиване на знания за възможностите за финансиране изграждането на видеонаблюдение и други технически системи за опазване на обществения ред.

**Съдържание:**

В рамките на занятието ще бъдат разгледани следните въпроси, които допринасят за постигане на набелязаните цели:

* Нормативна уредба и изисквания за изграждане и използване на системи за видеонаблюдение.
* Осигуряване правата на човека при експлоатация на системи за видеонаблюдение.
* Възможности за финансиране изграждането на система за видеонаблюдение.

**Въпрос № 1 - Нормативна уредба и изисквания за изграждане и използване на системи за видеонаблюдение**

**ЛЕКЦИЯ**

Изграждането на системи за видеонаблюдение на днешния етап е рутинна практика за урбанизираните територии и неизменна част от политиката на местните власти в областта сигурността. Тяхното развитие намира все по-широко приложение, което е трайна тенденция, въпреки трудности, които срещат местните власти, през последната година. Според съществуващите анализи, ръстът в продажбите на камери за видеонаблюдение ще бележи близо 13% годишен растеж до 2025 г., въпреки отрицателното въздействие на пандемията COVID-19. Това основно се дължи на увеличаващото се търсене на системите за интелигентни камери и аналитичния софтуер, което позволява те да бъдат използвани за повече от традиционните цели. Освен за сигурността, те намират приложение и за управление на трафика и мониторинг на различни видове комунални мрежи и други.

Системите за видеонаблюдение на инфраструктурни обекти са важен инструмент в управлението на населени места, транспортни артерии, значими обекти, паметници на културата, логистични точки и други. Те обезпечават сигурността на места с масово събиране на хора, подобряват дейността на правоприлагащите органи, позволяват управление на транспортния трафик и други. Освен за контрол на градската инфраструктура системите за видеонаблюдение се използват и в друг тип инфраструктурни обекти, като междуселищни пътни артерии, тръбопроводи, язовирни стени, транспортни съоръжения, площадки за опасни отпадъци и др. Тази световна практика намери място и в българските общини. Така например по програмата за развитие на селските райони (ПРСР) 2014-2020 г. се даде възможност за изграждане на противопожарни кули на стойност 20 млн. евро. Противопожарни кули са изградени в Столична община, общините Самоков, Севлиево, Костенец, Мирково, Сунгурларе и други. Използването на видеокамерите намира и приложение в сферата на опазване на околната среда. Така например в Столична община, с оглед на не недопускането на нерегламентирано горене на открито използва четири противопожарни кули, като важна мярка в борбата за чистота на атмосферния въздух.

Използването на аналитичен софтуер може съществено да подобри възможностите на системите за видеонаблюдение. Днес тези функционалности са многобройни и развитието на технологиите ежедневно увеличават техните възможности и приложимост. Такива са например: детекция за движение (позволява засичането на движение в определена зона под контрол на камерата); детекция за вмешателство (позволява засичане на присъствие във фокуса на камерата); аудио детекция (позволява засичане на повишен фонов шум, липса на фонов шум и подозрителни звуци като крясък/изстрел/чупене на стъкло); пресичане на линия (позволява фиксиране на преминаване на човек или автомобил през виртуална линия в определена зона); изоставени/липсващи обекти (позволява засичането на изоставени или липсващи предмети за повече от определен период от време); детекция на лице (позволява идентифициране на човек при навлизането му в полезрението на камерата); преброяване на хора, автомобили и други (позволява да се преброяват влизащите и излизащите обекти от дадена зона); установяване на горещи точки (идентификация на зони с най-силен интерес, трафик, присъствие); разпознаване на регистрационни номера (позволява да се разпознават регистрационните номера на превозните средства и да се проверят с база данни); автоматично проследяване на обекти (позволява автоматично да се следят движещи се обекти); струпване на хора (позволява автоматично засичане при струпване на хора в зоната на камерата); установяване на съмнителни лица (позволява автоматично засичане на човек, движещ се в една и съща зона с престой, по-голям от определения); откриване на оръжие (открива скрити или прикрити оръжия като хладни и огнестрелни оръжия, взривни вещества и боеприпаси).

Насищането с видеокамери, обаче поставя един друг въпрос. По-голямата част от събраната, чрез тях информация не се проверява, поради липса на ресурс. В резултат на това, се ограничава ефективността на системата и води до липсата или от закъснялата реакция на фиксираните с нея събития. Използването на интелигентни функции в системите за видеонаблюдение намаляват изпращаната информация, с което се позволява да се установяват само важните събития, случващи се в зоната на камерите. Интегрирането на интелигентните функции в системите за видеонаблюдение създава гъвкава система, която не се нуждае от голям сървърен капацитет за обработка. Интелигентните функции драстично намаляват нуждата от персонал и създават възможност системата за наблюдение де си използва проактивно, получавайки ранни предупреждения за ситуации, съдържащи рисков потенциал. Този софтуер използва математически алгоритми, които могат да оценят случаите на отклонения от обичайните процеси и явления. Така не е необходимо камерите да се наблюдават на живо 24 часа. Възможностите, които предвиждат тази технология дава възможност система за видеонаблюдение, сама да забележи изоставен багаж, хулигански действия, сбиване и други нарушения на обществения ред и престъпления.

Изграждането на системи за видеонаблюдение в общините е важен елемент от цялостната организация за опазване на обществения и ред и контрола на пътното движение. Експлоатацията на тези системи е дейност, която е нормативно регулирана и се урежда със Закона за защитата на личните данни, Закона за частната охранителна дейност и Заповед на министъра на вътрешните работи за утвърждаване на Насоки за определяне на местата за изграждане на системи за видеонаблюдение и на минимални функционални и технически изисквания към системите. Организирането и експлоатирането на видеонаблюдение следва да се подчинява на изискванията в тези нормативни актове, което гарантира не само законосъобразността, но и ефективността, споделеното използване на ресурси и тяхното интегрирано управление, с което се спомага за превенцията и разкриването на престъпления и ограничаване на случаите на нарушения на обществения ред.

Развитието на съвременните технологии, добрите практики и опит разкриват възможност за надграждане функционалността на видеонаблюдението и използването му не само за нуждите на опазването на обществения ред. Последните тенденции доказаха неговата ефективност в областта на превенцията на бедствия и аварии, опазване на околната среда и други.

Използването на видеонаблюдение за целите на превенцията на престъпността и опазването на обществения ред в общините попада в обхвата на Закона за частната охранителна дейност (Обн. ДВ. бр.10 от 30 Януари 2018 г.). В § 1, т. 3 от ДР на закона е дадено легално определение на понятието „видеонаблюдение“, което се осъществява за посочените по-горе цели. Съгласно ЗЧОД "Видеонаблюдение" е техническа форма на обработка и съхранение в предвидения в закона срок на лични данни, извършвани при спазване на изискванията за защита на личните данни и на разпоредбите и на този закон, свързани с изискванията при обработката на лични данни съгласно чл. 5 от Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО (Общ регламент относно защитата на данните) (ОВ, L 119/1 от 4 май 2016 г.), включваща заснемане на лица в охраняван обект и запис на получените данни. Освен понятието „Видеонаблюдение“ пряко свързано с използването на техника за видеонаблюдение е понятието „мониторен контрол“, което съгласно §1, т. 3 от ДРЗЧОД е ограничена форма на видеонаблюдение, представляващо „наблюдение с технически средства на охранявания обект, без възможност за запис на получените данни.“

Съгласно чл. 11, ал. 2 и чл. 22, ал. 2 от ЗЧОД охраната на имуществото може да включва и извършване на видеонаблюдение при спазване на изискванията за защита на личните данни, и/или мониторен контрол. Закона урежда и изискваният към изготвените записи от използването на видеонаблюдение. Чл. 56, ал. 4 изисква воденето на регистър „Видеонаблюдение“ да е в срок от два месеца от изготвянето на видеозаписите, а унищожаването им се удостоверява от ръководителя на охранителната дейност. За унищожаването им се съставя протокол от ръководителя на охранителната дейност, освен в случаите, когато те съдържат данни за извършено нарушение на обществения ред или престъпление. Закона предвижда и възможност получените видеозаписи, съдържащи данни за извършено нарушение на обществения ред или престъпление да не се унищожават, като същите се предават на правоохранителните органи.

За интегрирания подход при управление на системите на видеонаблюдение е необходимо да бъдат използвани общи стандарти, даващи възможност за съвместимост между отделните системи. В тази връзка важно място заемат Насоките за определяне на местата за изграждане на системи за видеонаблюдение и на минимални функционални и технически изисквания към системите, които са утвърдени със заповед на Министъра на вътрешните работи.

Видеонаблюдението бива два вида: *пътно и охранително.* Пътното видеонаблюдение има отношение към дейността, свързана с безопасността на пътното движение, като обезпечава функциите на общините в тази насока. Охранителното видеонаблюдение има отношение към опазване на обществения ред и общинското имущество. Въпросът за въвеждането на една от двете или и на двете форми е въпрос, който следва да се прецени от съответната община, като се отчитат съответните местни особености и проблемите, които стоят за решаване по опазване на обществения ред и безопасността на движението.

Насоките имат за цел създаването на организация за определяне на местата за изграждане на системи за видеонаблюдение и подпомагане при разработване на технически задания, относно изграждане и въвеждане в експлоатация на такива системи. Насоките са от значение при изграждане на системи за видеонаблюдение от страна на органите на местната власт, както и от юридически и физически лица Същите имат за цел да послужат за подпомагане при разработване на технически задания, относно изграждане и въвеждане в експлоатация на системи за видеонаблюдение.

Разработените насоки се използват от служителите на МВР *при депозирано искане за оказване на съдействие при изграждане на системи за видеонаблюдение от страна па органите на местната власт, както и от юридически и физически лица.* В искането възложителите определят обхвата па зоните, в които се предвижда изграждането на видеонаблюдение. неговия вид (охранително и пътнотранспортно), общите цели и приоритети, както и финансовата рамка.

Насоките въвеждат понятието „Фокусни точки", под което следва да се разбира обект на покритие от системите за видеонаблюдение. Към тях се отнасят следните обекти: 1. Уязвими обществени места и съоръжения (площади, градски градини и паркове, детски площадки, подлези, учебни заведения, детски градини, стадиони, спортни съоръжения, зали. културни и увеселителни заведения и др.). където е възможна концентрация на големи групи от хора; 2. Места с наличие на повишена криминогенна обстановка; 3. Кръстовища и основни пътни артерии със завишен пътникопоток (трафик) и концентрация на ПТП; 4. Обекти на критичната инфраструктура.

Изграждането на всяка система за видеонаблюдение е свързана с осигуряване на покритие на фокусните точки в населеното място. Дейността по определяне на фокусните точки при изграждане на система за видеонаблюдение започва с издаване на заповед от директора на ОДМВР или оправомощени от него длъжностни лица, като в нея се определя конкретната задача, цели и състава на работна група, която да извърши анализ на криминогенната обстановка и да изготви конкретни препоръки.

Работната група решава следните задачи: 1. конкретизира предмета на заданието, съобразно инфраструктурата и заобикалящата среда, параметрите и минималните функционални изисквания на системата за видеонаблюдение; 2. определя местата от инфраструктурата, подходящи за изграждане на съоръжения за видеонаблюдение. 3. обследва определените обекти от територията на населеното място, като задава минималните функционални изисквания към системата; 4. след направения оперативен анализ и определяне на всички фокусни точки за обезпечаване с видеонаблюдение. Органите на местната власт, изграждащи системи за видеонаблюдение, след запознаване с препоръките на работна група, предоставя в ОДМВР за становище изготвените проекти.

Насоките въвеждат следните минимални функционалности и технически изисквания към системите за видеонаблюдение:

* да осигурява видеонаблюдение и мониторинг в реално време на подвижни и неподвижни обекти, разположени или преминаващи през зоните за наблюдение. регистрация на всяко събитие и движение при зададени параметри.
* да има възможност за съхранение и ползване па видео и друга съпътстваща информация от наблюдението за срок не по-малък от 60 денонощия (24 часа непрекъснат запис или запис на информация само при активиране на камери с детектор за движение) при минимум 12 кадъра в секунда и максимална резолюция.
* да осигурява видеонаблюдение. както в светлата, така и в тъмната част от денонощието, като се използва 1К осветление за по-ефективна осветеност и съобразяване на проектите за видеонаблюдение с проектите за улично/градско осветление, за да се избегне заслепяване на камери и за да се повиши качеството на картината.
* да осигурява защитеност на пренасяните данни, чрез използване на Т1.8/88Е протоколи (или еквивалентни средства за криптиране) при комуникацията между камерите и видео-сървърите или мрежовите видео-рекордери (на ниво камери или на ниво мрежово оборудване).
* да бъде от отворен тип с възможност за скалируемост. позволяваща надграждане и интегриране (добавяне на допълнителни съоръжения, оборудване и нови функционалност) на всяко ниво. при съвместимост с избрания тип система за пренос на информация.
* да притежава напълно интегрирана функционалност за видеосподеляне. позволяваща възпроизвеждане и експорт на запис от всяка една видеокамера на всеки един оторизиран за целта клиент.
* управляемите камери (РТ2) да са с минимум 16х оптично приближение и 1К осветление.

 В насоките са регламентирани и изисквания за структурираността на системите за видеонаблюдение на три нива. Първо ниво, касае оборудване на фокусни точки с необходимия брой технически средства. Второ ниво се отнася до изискването органите на местната власт или юридическите/физически лица. изграждащи системи за видеонаблюдение осигуряват помещенията, в които се разполага основната компонента на системите, като се извършва управление на технически средства по отношение на изградените фокусни точки. На това ниво се осъществява администрирането. основната обработка, съхранението на информацията и поддръжката на системата. Трето ниво е свързано с помещения, използвани от структури на МВР, където ще се предоставя достъп до системите за видеонаблюдение и управление на всички камери, с възможност за анализиране, визуализиране и извличане на запис от архивираната видео и текстова информация.

При практическата експлоатация на системите е необходимо да бъде съгласувано със структурите на МВР начина за реагиране, при констатиране на нарушения на обществения ред и извършването на престъпления. Добрите практики на общините показват, че затова е необходимо да бъде осъществено взаимодействие между тях, с което да се постигне най-ефективно използване на всички възможности на видеонаблюдението.

При разработване на видеонаблюдението е необходимо да се отчита и въпроса за комбинирано използване на видеонаблюдението за сигурност и за ранно предупреждение при бедствия. Въпросът за изграждане на система за ранно предупреждение при бедствия е уреден и с Насоките за минимални функционални и технически изисквания при изграждане на системи за ранно предупреждение и оповестяване (СРПО) на населението като част от националната система за ранно предупреждение и оповестяване (НСРПО). Този подход създава възможности за реакция при различни заплахи, чрез прилагането на интегриран подход, който от една страна гарантира бързата и навременна реакция, а от друга страна е по-икономически изгоден за общините.

Бързият темп на развитие на видеонаблюдението мотивира приемането на промени в законодателството, които да улеснят неговото прилагане и да направят така, че правилата за използването му да отговарят на съверменото състояние на модерните технологии и потребностите на обществото. В тази връзка интерес представлява проекта на ЗИД на ЗМСМА[[1]](#footnote-1). В него се отчита положителната превантивна роля за намаляване на високия пътнотранспортен травматизъм на започналото преоборудване на органите по контрол на пътното движение със стационарни и мобилни системи за контрол на скоростта, както и въвеждането на електронния фиш. С оглед на необходимостта да се намерят нови алтернативни решения с цел подобряване на пътнотранспортната безопасност в страната като цяло се поставя акцент върху по-ефективен контрол чрез автоматизирани технически средства, особено в населените места, предвид тройно по-високият спрямо извън населените места брой тежки ПТП и ранени лица по уличната мрежа. Един от начините за подобряване ситуацията в населените места е ускореното изграждане на мрежата от технически средства и системи за контрол и наблюдение в населените места.

С тази цел с проекта се предлага възможност за този вид контрол да бъде предоставена и на стопаните на пътищата в населените места – общинските власти, които реално са пряко ангажирани с целият процес, свързан с финансиране, изграждане, развита, поддръжка и експлоатиране на съответните системи, включително обработване на информацията, събрана с тях за нарушения, уведомяване на адресатите и събиране на съответните глоби, които следва да постъпват като местни приходи към съответните общини. Важен елемент от използването на тази система е самофинансирането им и натрупването на нови средства за разширяване на прилагането им на други места. Законопроекта предлага общините да имат възможност да изграждат автоматизирани системи за установяване на нарушения от участниците в движението, да санкционират водачите и да събират в собствения си бюджет, наложените финансови глоби.

По този начин ще се повиши значително ефективността от тази дейност и това ще даде своето положително отражение за подобряване на безопасността на движение в населените места. От друга страна ще се увеличат значително възможностите на пътна полиция по провеждания от тях пътен контрол и по линия на други основни и немаловажни нарушения на правилата за движение по пътищата.

**Въпрос № 2 - Осигуряване правата на човека при експлоатация на системи за видеонаблюдение**

**ЛЕКЦИЯ**

За целите на опазване на обществения ред в общините все по-голямо значение придобива използването на видеонаблюдението, поради неговата универсалност и ефективност. Това прави все по-актуален въпросът за защитата на неприкосновеността на личността и личния живот на гражданите, без решаването на който използването на видеонаблюдение в днешно време е немислимо. Рисковете за прекомерно ограничаване на личната сфера на физическите лица още повече нарастват при свързване на видеонаблюдението с технологии за лицева идентификация, в основата на които се използват алгоритми и процеси на изкуствения интелект и които създават условия за автоматизирано вземане на решения с преки последици за гражданите.

При експлоатацията на системите за видеонаблюдение следва да се има предвид, че това е дейност е правно регламентирана, поради обществения интерес от ограничаване неоснователната намеса в личната сфера на човека, поради което е нужно да бъдат спазвани точно изискванията на законодателството в областта на правата на човека. Нормативни основания на материята е уредена с Конституцията на Република България, Закона за защита на личните данни, Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

В чл. 32, ал. 2 от Конституцията на Република България е предвидено, че никой не може да бъде следен, фотографиран, филмиран, записван или подлаган на други подобни действия без негово знание или въпреки неговото изрично несъгласие освен в предвидените от закона случаи. Това е основно право на българските граждани, кореспондиращо със защитата на тяхната лична неприкосновеност.

Този конституционен принцип е намерил доразвитие в Закона за защита на личните данни. При изграждане и експлоатиране на системите за видеонаблюдение следва да се има предвид, че видеозаписите от наблюдението съдържат "лични данни", защото чрез тях могат да бъде физически идентифицирано всяко заснето лице, поради което те попадат в обхвата на ЗЗЛД. Поради това, видеонаблюдението е действие по обработване на лични данни, тъй като се извършва запис чрез технически средства на лични данни. Съгласно легалната дефиниция дадена в чл. 2, ал. 1 от ЗЗЛД, лични данни са всяка информация, отнасяща се до физическото лице, което е идентифицирано или може да бъде идентифицирано пряко или непряко чрез идентификационен номер или чрез един или повече специфични признаци.

Понятието е дефинирано, с което допълнително е доразвито в чл. 4, § 1 от Регламент (ЕС) 2016/679, в сила от 25 май 2018 г., съгласно която разпоредба „лични данни“ означава всяка информация, свързана с идентифицирано физическо лице или физическо лице, което може да бъде идентифицирано („субект на данни“); физическо лице, което може да бъде идентифицирано, е лице, което може да бъде идентифицирано, пряко или непряко, по-специално чрез идентификатор като име, идентификационен номер, данни за местонахождение, онлайн идентификатор или по един или повече признаци, специфични за физическата, физиологичната, генетичната, психическата, умствената, икономическата, културната или социална идентичност на това физическо лице.

Информацията запазвана от използването на средства за видеонаблюдение за физическото лице, попада в обхвата на понятието лични данни, тъй като лицето може да бъде физически идентифицирано по безспорен начин. По смисъла на §1, т. 1 от Допълнителните разпоредби на ЗЗЛД видеонаблюдението е действие по обработване на лични данни когато се извършва чрез запис на технически средства за видеонаблюдение, който се съхранява. В този смисъл, видео мониторинга не попада в този обхват. Събирането и съхраняването на лични данни представлява форма на обработването им по смисъла на § 1, т. 1 от ДР на ЗЗЛД, съответно чл. 4, § 1, т. 2 от Регламент (ЕС) 2016/679 и като такова следва да се извършва при спазване на разпоредбите на ЗЗЛД и Регламента. В чл. 4, ал. 1 от ЗЗЛД са разписани условията, при наличието, на които е допустимо обработването на лични данни на физическите лица. Законодателят е възприел, че обработването на лични данни на физически лица, следва да се извършва при наличието на поне едно от тези условия, което е предпоставка за законосъобразност на обработването, като аналогична е и разпоредбата на чл. 6, параграф 1 от Регламента.

В зависимост от целта, която се преследва, основанията за инсталиране на видеокамери и осъществяването на видеонаблюдение са различни. В някои случаи използването на системи за видеонаблюдение може да е задължително на основата на закон (например Закон за движение по пътищата, Закон за опазване на обществения ред при провеждането на спортни мероприятия, Закон за специалните разузнавателни средства, Закон за частната охранителна дейност, Наредба № I-171 от 2 юли 2001 г. за организацията и контрола по обезпечаване на сигурността на банките и небанковите финансови институции) или допустимо и наложително в други хипотези, касаещи защитата на жизненоважни интереси (дистанционно наблюдение на пациенти в отделение за реанимация, разкриване на нарушения на движението по пътищата, прояви на насилие в обществения транспорт или по време на обществени мероприятия).

С оглед законосъобразното развитие на обществените отношения, свързани с видеонаблюдението е необходимо да бъдат изяснени правата и задълженията, които имат страните по него.

В тази връзка, първо следва да разгледаме задълженията на администратора на личните данни, какъвто се явява оператора, експлоатиращ системата за видеонаблюдение. На първо място следва да посочим изискване е администраторите на лични данни да извършат оценка на риска, която да предхожда проектирането и изграждането на системата за видеонаблюдението. Целта на тази оценка е да се анализира потенциалния риск, който може да възникне и степента в която може да засегне правата и свободите на гражданите. Произволна цел е да се планират и варианти за действие за ограничаване на същия този риск. На следващо място, задължение за администраторите на лични данни е воденето на специален регистър, който е наречен „Видеонаблюдение”. Той трябва да съдържа задължително общо описание на системата, основанието на база на което се обработват личните данни в регистъра, целта за воденето му, категориите лични данни, които се съхраняват в него, както и другите изисквания, посочени в чл. 30, параграф 1 от Регламент 2016/679/ЕС. Друго задължение на администратора на лични данни, посредством система за видеонаблюдение е уведомяването на гражданите за извършваното видеонаблюдение. Това може да се осъществи, като се поставят на видно място информационни табели или други обозначения, указващи, че на това място се осъществява наблюдение и контрол чрез система за видеонаблюдение. В този случай съгласието на гражданите се приема за дадено, ако те не възразят срещу обработването на лични данни пред администратор. Едновременно с това администраторите имат и задълженията да предоставят на гражданите допълнителна информация относно начина, по който се извършва обработването на лични данни чрез видеонаблюдение; задължението да съхраняват направените видеозаписи в законопределения срок, и да осигурят необходимата техническа защита срещу нежелано проникване или компютърни (хакерски) атаки. В случай, че това се случи те трябва да уведомят и информират КЗЛД в срок до 72 часа от научаването за направения пробив в системата, съгласно чл. 33 от Регламента.

С Регламент 2016/679/ЕС се цели да се гарантират и разширят правата, които лицата притежават за защита на техни лични данни. Правата на лицата се съдържат в чл. 13 от Регламента, който указва реда за упражняването им, до чл. 22, който представлява правото на субекта на лични данни да не бъде обект на решение, което се основава единствено на автоматизирано обработване, включително профилиране. Засегнатите лица притежават правото да бъдат информирани отностно осъществяваното видеонаблюдение. На първо място има право да бъде информиран от администратора за извършеното видеонаблюдение. Поради това гражданите се уведомяват чрез информационни табла, за използването на технически средства за наблюдение и контрол на обекта, без да се уточнява тяхното местоположение. В случай, че те не са възразили пред администратора за обработването на личните им данни, се приема, че те са предоставили своето съгласие по смисъла на Закона за защита на личните данни техни лични данни да бъдат обработвани чрез системата за видеоконтрол. На второ място, всеки има право на достъп до отнасящите се за него лични данни, в това число видеозаписи. Когато при осъществяване правото на достъп на физическото лице могат да се разкрият лични данни и за трето лице, администраторът е длъжен да предостави на съответното физическо лице достъп до частта от тях, отнасяща се само за него. За тази цел той трябва да предприеме действия за заличаване на другите лица - обект на видеонаблюдението. При липса на такава техническа възможност достъп до видеозаписи може да бъде предоставен само със съгласието на всички лица, които са били обект на видеонаблюдението.

Администраторът на лични данни, в това число операторът на системата за видеонаблюдение има следните задължения, съгласно чл. 45 ЗЗЛД по отношение на личните данни, които трябва да се:

* обработват законосъобразно и добросъвестно;
* събират за конкретни, изрично указани и законни цели и да не се обработват по начин, който е несъвместим с тези цели;
* подходящи, относими и да не надхвърлят необходимото във връзка с целите, за които данните се обработват;
* точни и при необходимост да са поддържани в актуален вид; трябва да се предприемат всички необходими мерки, за да се гарантира своевременното изтриване или коригиране на неточни лични данни, като се имат предвид целите, за които те се обработват;
* съхраняват във вид, който позволява идентифицирането на субекта на данните за период, не по-дълъг от необходимия за целите, за които те се обработват;
* обработват по начин, който гарантира подходящо ниво на сигурност на личните данни, включително защита срещу неразрешено или незаконосъобразно обработване и срещу случайна загуба, унищожаване или повреждане, като се прилагат подходящи технически или организационни мерки.

**КАЗУС**

Запознайте се със съдържанието на казуса (Виж приложение № 1.3.2. Казус). Запознайте се узаказанията за неговото решаване. Казусът има за цел да задълбочи знанията Ви за реда и условията за експлоатацията на системи за видеонаблюдение. Ще решавате казуса самостоятелно, като следва да използвате знания придобити от използвания лекционен материал. Препоръчително време за решаване на казуса 60 минути. След като сте готови с решението следва да запишете отговорите на бял лист или в текстови файл. След това може да го сравните с дадения от нас отговор в (Приложение № 1.3.2. Отговор казус)

**Въпрос № 3 – Възможности за изграждане на системи за видеонаблюдение**

**ЛЕКЦИЯ**

Органите на местната власт могат да финансират видеонаблюдение по два основни начина. Първият от тях е свързан с осигуряване на целеви средства в бюджета на общинната за тази дейност и чрез финансиране от оперативни програми, които имат за бенефициенти органите на местната власт.

При финансиране на видеонаблюдението чрез бюджета на общината е необходимо да бъде направен предварителен разчет и анализ на необходимостта, включително с ясна мотивировка на очакваните ползи и положителните резултати, които се очаква да бъдат постигнати. При разработване на технически спецификации и определяне на местата за монтиране на видеокамерите следва да се използват, разработените насоки от НСОРБ и МВР.

Съществен принос и възможност за изграждане на видеонаблюдение съществува по някои оперативни програми, финансирани от ЕС. Така например по Оперативна програма “Региони в растеж” 2014 – 2020. По приоритетна ос № 1 „Устойчиво и интегрирано градско развитие“ е планирано да се финансират дейности, свързани с подобряване качеството на живот и растежа в средните и големите градове в България. По нея се подкрепят цялостни стратегии за устойчиво и интегрирано градско развитие на местно равнище. Мерките са изработени от 39 градове за подкрепа по Приоритетна ос 1, в сътрудничество с местните общности.

Осигуряването на видеонаблюдение може да се осигури по дейности за „градска среда“:, които включват изграждане и реконструкция на пешеходни алеи и тротоари, изграждане на велосипедни пътеки и алеи, пешеходни зони, подлези, надлези и мостове за пешеходци и велосипедисти; монтаж на енергоспестяващо улично осветление и системи за охрана и борба с престъпността. Така програмата осигурява възможност за интегрирано решаване на множество проблеми, свързани не само с видеонаблюдението (Изграждането на системи за видеонаблюдение на обществени места е включено в допустимите разходи и дейности по програмата), но и системното прилагане на други мерки за безопасност на движението и опазване на обществения ред.

В рамките на Програма за развитие на селските райони 2014 – 2020, Подмярка 7.2. *„Инвестиции в създаването, подобряването или разширяването на всички видове малка по мащаби инфраструктура“*, могат да бъдат финансирани системи за видеонаблюдение само като съпътстваща, а не основна дейност по проектите. Допустими бенефициенти са общини в селските райони. Финансиране би могло да се търси по две от допустимите за подпомагане дейности по подмярката:

* Строителство, реконструкция и/или рехабилитация на нови и съществуващи общински улици, тротоари, и съоръженията и принадлежностите към тях;
* Изграждане и/или обновяване на площи, за широко обществено ползване, предназначени за трайно задоволяване на обществени потребности от общинско значение.

За реализацията на проекти, свързани с видеонаблюдение в близкото бъдеще следва да се отчитат големите възможности, които предоставя Плана за възстановяване и устойчивост. Конкретните параметри и условия за кандидатстване с в процес на разработване.

В плана са предвидени 3 млрд. лв, с които ще се прилагат мерки за повишаване на енергийната ефективност на обществени, частни и индустриални сгради, включващи изграждането на модерни системи за улично осветление. При подмяната на уличното осветление, освен нови енергоспестяващи лампи, подмяна на кабели, стълбове и внедряване на интегрирани интелигентни системи за управление, ще може да се включат също видеонаблюдение, системи за повишаване на сигурността в населените места, както и модули за безжичен интернет. С 417 млн. лв. ще се финансират публични здания, а с 452 млн. се предвижда да се насочат за енергийно ефективно улично осветление, включително въвеждането на интелигентни системи за неговото управление. Предвижда се да бъде разработена методология и критерии за разпределение на средствата и за приоритизиране на публичните и на жилищните сгради. Критериите ще бъдат определени съвместно с НСОРБ и заинтересованите ведомства.

**УПРАЖНЕНИЕ**

Запознайте се със съдържанието на упражнението (Виж приложение № 1.3.3. Казус). Прочетете внимателно узаказанията за неговото решаване. Упражнение има за цел да задълбочи знанията Ви за начините, с които служителите по сигурността в общините могат да бъдат полезни при изготвянето на проекти, свързани с финансиране изграждането на системи за видеонаблюдение. Упражненото може да не е свързана пряко със задълженията, които имате или съществуващата организация на работата в общината, в която работите, но това ще Ви даде възможност да придобиете нови знания за процесите и етапите предшестващи въвеждането на системите за видеонаблюдение, за които вашата експертиза е важна. Прочетете внимателно условието и запишете Вашите отговори, с кратки отговори обозначени с подточки, в логическа последователност, в приложената таблица в текстови файл. След като сте готов с отговора може да го сравните с дадения от нас отговор в Приложение – Отговор № 1.3.3.

1. https://www.parliament.bg/bg/bills/ID/78124 и https://www.parliament.bg/bills/44/954-04-168.pdf [↑](#footnote-ref-1)